Aiova

Aiova (, ) ir viens no Amerikas Savienoto Valstu štatiem, kas atrodas Vidējo Rietumu reģionā, un kuru no austrumiem apskalo Misisipi, bet no rietumiem — galvenokārt Misūri upe. Kopumā Aiova robežojas ar sešiem štatiem — Minesotu ziemeļos, Viskonsinu ziemeļaustrumos, Ilinoisu austrumos, Misūri štatu dienvidos, Nebrasku rietumos un Dienviddakotu ziemeļrietumos.

Pēc teritoriālās platības Aiova ir 26. lielākais štats, savukārt pēc iedzīvotāju skaita 30. lielākais štats ASV teritorijā. Tās administratīvais centrs, kā arī lielākā pilsēta pēc iedzīvotāju skaita ir Demoina. Tā kā Aiova ir viens no bagātākajiem lauksaimniecības štatiem ASV, to bieži vien mēdz dēvēt arī par "pasaules pārtikas galvaspilsētu" (The Food Capital of the World). Tāpat noziedzības ziņā Aiova tiek atzīmēta kā viens no drošākajiem štatiem, kurā dzīvot.

 Vēsture 
Aiova bija daļa no Franču Luiziānas (1682—1762) un vēlāk no Spāņu Luiziānas (1762—1802) teritorijas, līdz 1803. gadā Luiziānas pirkuma rezultātā tās teritoriju pakļāva ASV. Tādēļ Aiovas štata karogs ir veidots pēc Francijas nacionālā karoga parauga. 29. ASV pavalsts kopš 1846. gada 28. decembra.

Ilgu laiku Aiovas ekonomika galvenokārt tika bāzēta vienīgi uz lauksaimniecību, līdz 20. gadsimta otrajā pusē tā veica pāreju uz jauktāka veida ekonomiku, kur paralēli lauksaimniecībai parādījās arī izteikta ražošanas, finanšu pakalpojumu, informācijas tehnoloģiju un biotehnoloģijas nozare.

 Lielākās pilsētas 
Vieta  Pilsēta  Iedzīvotāju skaits1Demoina214 1332Sīdarrepidsa137 7103Devenporta101 7244Sūsitija85 7915Aiovasitija74 8286Vestdemoina68 7237Ankeni67 8878Voterlū67 3149Eimsa66 42710Kaunsilblafsa62 799
 Atsauces 

 Ārējās saites